**নৌকা বাইচ** (ইংরেজি: Nouka Baich) বাংলাদেশের একটি ঐতিহ্যবাহী ড্রাগন ধরনের নৌচালনার খেলা। ১৯৭৪ সালে *বাংলাদেশ রোয়িং ফেডারেশন* প্রতিষ্ঠিত যা বাংলাদেশের সকল নৌচালন কার্যক্রম পরিচলনা এবং ৪০টিরও বেশি জাতীয় রোয়িং চ্যাম্পিয়নশিপের আয়োজন করেছে। প্রতিযোগিতাগুলি বাংলা বছরের বর্ষা এবং শরৎ মরসুমে অনুষ্ঠিত হয় যা ইংরেজি বছরের জুন থেকে অক্টোবর পর্যন্ত মিলে যায়। বার্মিংহামে প্রতিবছর "নওকা বাইস" অনুষ্ঠিত হয়, যা ওয়েস্ট মিডল্যান্ডস, যুক্তরাজ্যের একটি শীর্ষস্থানীয় সাংস্কৃতিক অনুষ্ঠান যা কেবল বাংলাদেশী প্রবাসীদেরই নয়, বিভিন্ন ধরনের সংস্কৃতিকে আকৃষ্ট করে।  এটি যুক্তরাজ্যের বৃহত্তম নৌকা প্রতিযোগিতা।

সাধারণ উপাদান
-------------

মধুমতি নদীতে একটি গ্রাম্য নৌকা বাইচ

  

নৌকা বাইচের জন্য ব্যবহৃত নৌকাগুলি দীর্ঘ হয় এবং প্রতিটি দলেই *মাঝি* হিসাবে পরিচিত ৭ থেকে ১০০ জন সদস্য থাকতে পারে। মোটর ইঞ্জিন সহ নৌকা চালানোর অনুমতি নেই।  নৌকাগুলির নামকরণ করা হয় গুণমান এবং গতির উপর ভিত্তি করে আকর্ষণীয় এবং অহঙ্কারী। আন্তঃ-নদী প্রতিযোগিতা চলাকালীন, দলগুলির নাম রাখা হয় তাদের 'নিজ নদীর' নামানুসারে। এটি একটি সামাজিক অনুষ্ঠান  এবং প্রতিযোগীদের প্রতিযোগিতা চলাকালীন সারি গান, লোক গান গাইতে দেখা খুবই সাধারণ।  একটি জনপ্রিয় সংগীত হ'ল *''রঙের নাও রঙের বৈঠা, রঙে রঙে বাও''* ।

ইতিহাস
------

শতাধিক অংশগ্রহণকারীদের নিয়ে একটি বিশাল নওকা বাইচ প্রতিযোগিতা অনুষ্ঠিত হচ্ছে।
নদীমাতৃক বাংলাদেশের ভূগোল বিশ্বের বৃহত্তম ব-দ্বীপ দ্বারা প্রভাবিত, দেশটিতে রয়েছে ২৩০টিরও বেশি নদী রয়েছে।  স্থানীয় বাঙালিদের জীবন-জীবিকা নির্বাহে নদীগুলি গুরুত্বপূর্ণ ভূমিকা পালন করে।

গ্রামাঞ্চলে সাধারণ, নোকা বাইচ বহু শতাব্দী আগের লোকজ বাঙালি সংস্কৃতির একটি প্রাচীন ঐতিহ্য।  অষ্টাদশ শতাব্দীতে শহরাঞ্চলে এর জনপ্রিয়তা বৃদ্ধি পেয়েছিল। মোঘল আমল জুড়ে বিভিন্ন নবাব পরিবার নৌকা বাইচের আয়োজনের জন্যও পরিচিত ছিল এবং ঐসময় সারি গান আরও জনপ্রিয় হতে শুরু করে। 

বৃষ্টি মৌসুমের পরে সিলেট অঞ্চলে ব্রিটিশ শাসনামলে নৌকা বাইচও প্রচলিত ছিল যখন বেশিরভাগ জমি পানির নিচে চলে যেত। দীর্ঘ নৌকোগুলি *খেল নাও* (অর্থ- বাইচের নৌকা) এবং বাইচের সময় গানের সাথে করতাল, এক ধরনের বাদ্যযন্ত্র বাজানো সাধারণ বিষয় ছিল।

নৌকা বৈচিত্র
------------

কালিগঙ্গা নদীতে নওকা বাইচ হচ্ছে।
বাংলাদেশের বিভিন্ন অঞ্চলে বিভিন্ন ধরনের নৌকা ব্যবহার করা হত। সোজা পশ্চাৎদেশের সরু কাঠের *কোশা* নামে পরিচিত নৌকাগুলি ব্যবহার করা হত ময়মনসিংহ, পাবনা এবং ঢাকা অঞ্চলে। দ্বিতীয় প্রকারের *গোয়েনা* নৌকাগুলো বাইচের জন্য ব্যবহার করা হত। *সারঙ্গি* নৌকাগুলির ব্যবহার হল সিলেট, কুমিল্লা এবং ব্রাহ্মণবাড়িয়ার ঐতিহ্য। চট্টগ্রাম, কক্সবাজার, ফেনী এবং নোয়াখালীতে সাম্পান নৌকার বাইচ প্রচলিত।

বাংলাদেশের বাইরে
----------------

একটি ঐতিহ্যবাহী বার্মিজ নৌকা বাইচ
মায়ানমারের রাখাইন বৌদ্ধ এবং বাংলাদেশের কিছু অংশে পাইওলং পোয়ে নামে একই ধরনের একটি প্রতিযোগিতার ঐতিহ্য রয়েছে।

২০০৭-এ ব্রিটিশ বাংলাদেশীদের অক্সফোর্ড সম্প্রদায় প্রথম নৌকা বাইচের প্রবর্তন করে যুক্তরাজ্যের অক্সফোর্ডশায়ার কাউন্টির ১০০০তম জন্মদিন উপলক্ষে দুইটি ৪০ ফুট নৌকা দিয়ে, যেগুলো, বাংলাদেশের সিলেটে তৈরি করে ইংল্যান্ডে আনা হয়েছিল।  ইংল্যান্ডের নওকা বাইস এখন হাজার হাজার লোককে আকর্ষণ করা একটি বার্ষিক সাংস্কৃতিক অনুষ্ঠানে পরিণত হয়েছে। 

২০১২ সালে, ইভেন্টটি দ্বিতীয় এলিজাবেথের ডায়মন্ড জুবিলিকে উৎসর্গ করা হয়েছিল। দ্বিতীয় রানী এলিজাবেথ অনুষ্ঠানে বিবৃতি জারি করে নৌকা বাইচ ইউকে এবং অক্সফোর্ড বাংলাদেশী বোট ক্লাবের প্রতিষ্ঠাতা আজিজুর রহমানের কাছে বাঙালি ঐতিহ্য সম্পর্কে জানার আগ্রহ প্রকাশ করেন। 

২০১৫ সালে, ইভেন্টের প্রতিষ্ঠাতা বার্মিংহামকে তার আয়োজক শহর হিসাবে বেছে নিয়েছিল, যেখানে অক্সফোর্ডের চেয়ে বেশিসংখ্যক বাংলাদেশী জনগণ আয়োজন করেছিল।  এটি পারফরম্যান্স, স্টল এবং ফানফায়ার রাইড সহ মেলাও হয়ে উঠেছিল।  ২০১৮ সালে, বার্মিংহামের ইভেন্টের উপর ভিত্তি করে স্বল্পদৈর্ঘ্য তথ্য চলচ্চিত্র *দ্য নওকা বাইস* মুক্তি পেয়েছিল।

আরও দেখুন
---------

* ড্রাগন নৌকা
* যুদ্ধ জাহাজ
* ওয়াাকা (নৌকা)
* সোয়ান নৌকা (বাইচ নৌকা)
* চুন্দন ভাল্লাম

তথ্যসূত্র
---------

1. ↑  "St Joseph makes a splash at the 2019 Nowka Bais"। *Berkeley Group*। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০২০।
2. ↑  Bentley, David (২৯ জুলাই ২০১৮)। "Free festival with street food and dragon boat racing returns to Birmingham"। Birmingham Mail।
3. ↑  "Nouka Baich: Heritage of Bangladesh"। Dhaka Courier। ২১ সেপ্টেম্বর ২০১২। সংগ্রহের তারিখ ২২ অক্টোবর ২০১৪।
4. 1 2  Islam, Dr Zahidul (২০০৯)। "2. Significance of Rural Justice Systems in Bangladesh"। *Strengthening State-led Rural Justice in Bangladesh: VIEWS FROM THE BOTTOM*। পৃষ্ঠা 57।
5. ↑  Suhrawardi, Ghulam M (২০০৯)। "3. History of Watercraft in Bengal"। *Bangladesh Maritime History*। পৃষ্ঠা 26।
6. ↑  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "বাংলাদেশ"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
7. ↑  "বাংলাদেশ পানি উন্নয়ন বোর্ড"। *www.bwdb.gov.bd*। ২০১৯-০৪-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৪-১৩।
8. 1 2  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "বাংলাদেশ"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
9. ↑  B C Allen (১৯০৫)। "3. The People: Amusements"। *Assam District Gazetteers*। Government of Assam। পৃষ্ঠা 111।
10. ↑  *Nadia Ali: Nowka Bais 2017* (Radio broadcast)। BBC Asian Network। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
11. ↑  "All buoyed up for water aid"। *OxfordMail*। ২৬ এপ্রিল ২০০৭।
12. ↑  Morshed Akhter Badol (২৫ জুলাই ২০১৭)। "Bangladeshi boat race takes the UK by storm"। Dhaka Tribune।
13. ↑  "Nowka Bais - Traditional Bangladeshi Boat Racing"। *Nowka Bais UK*। [*স্থায়ীভাবে অকার্যকর সংযোগ*]
14. ↑  "Midland SC Pushing Out The Dragon Boat For Nowka Bais"। *Royal Yachting Association*। ৯ জুলাই ২০১৫। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০২০।
15. ↑  "The Nowka Bais (2018) - IMDb"। *IMDb*।

বহিঃসংযোগ
---------


উইকিমিডিয়া কমন্সে **নৌকা বাইচ (ভারতীয় উপমহাদেশ)** সংক্রান্ত মিডিয়া রয়েছে।

* ইউটিউব ভিডিওতে - অসাধারন নৌকা বাইচ
* ইউটিউব ভিডিওতে - নৌকা বাইচের সময় জারি গান